Sachlian a Lludw

"Sioe bop hwyr" a gyflwynwyd gan Gwmni Theatr Cymru yn Eisteddfod Genedlaethol Cymru Bangor 1971 oedd Sachlian a Lludw neu Sachlïan a Lludw, "syniad arall athrylithgar gan Wilbert [Lloyd Roberts]" yn ôl yr actores Sharon Morgan. 'Cyflwyniad cinetig cyfoes' oedd y disgrifiad swyddogol, gyda grwpiau pop y cyfnod fel y Dyniadon Ynfyd Hirfelyn Tesog, y Tebot Piws, y Diliau, Meic Stevens, James Hogg ac Heather Jones yn cymryd rhan.

Roedd Sharon yn gweithio ar y sioe, ac mae'n digrifio pa mor flinedig oedd hi "Nos Lun tan nos lau yn y Coleg Technegol am ddeg or gloch odd e'n dweud ar y rhaglen ac o'n i ar y follow spot, lan yn uchel yn y sgaffalde yng nghefn y neuadd. O'n i mor flinedig ambell noson, bron i fi fynd i gysgu fel iâr ar ben scimbren".

Actor arall sy'n hel atgofion am y sioe yw Mici Plwm yn ei hunangofiant. Roedd Mici ar y pryd yn amlwg iawn fel 'DJ' (troellwr disgiau) felly yn gyfarwydd iawn â sîn roc y cyfnod: "...roedd Wilbert [Lloyd Roberts] â'i glust ar y ddaear hefyd. Yn cydfynd â llwyddiant y disco yn Steddfod Bangor ac un arall wythnos yn ddiweddarach yng Nghorwen, fe aeth o ymlaen i drefnu Sachliain a Lludw ac fe agorodd yn y Coleg Technegol - sioe lwyfan anhygoel", ychwanegodd.

Y flwyddyn ganlynol, Yn Eisteddfod Genedlaethol Cymru Hwlffordd, fe gynhyrchodd y Cwmni Theatr Cymru sioe arall i bobol ifanc, Gwallt Yn Y Gwynt wedi'i gyfarwyddo gan Lyn T. Jones. 

 Oriel o'r sioe 

 Cyfeiriadau 

Categori:Sioeau cerdd 1971
Categori:Theatr Gymraeg y 1970au